钦定古今图书集成/历象汇编/岁功典/第033卷 > 《遵生八笺》 > 三月事忌
## 钦定古今图书集成/历象汇编/岁功典/第033卷 > 《遵生八笺》 > 三月事忌

季春之月，不宜用卯日卯时作事，犯月建不吉。
《云笈七签》曰：“是月勿久处湿地，必招邪毒。勿大汗，勿
裸露三光下，以招不祥。勿发汗，以养脏炁。勿食陈葅，
令人发疮毒热病。勿食驴马肉，勿食獐鹿肉，令人神
魂不安。勿食韭”

是月五日，忌见一切生血，宜斋戒。

三月八日，勿食芹菜，恐病蛟龙瘕。面青黄，肚胀大如
妊，服糖水吐出愈。

《月令忌》曰：“勿食血并脾，季月土旺在脾，恐死炁投入
百一。”歌曰：“勿食鱼鳖，令人饮食不化，神魂恍惚发宿
疾。”

《本草》曰：“勿食生葵，勿食羊脯。三月以后，有虫如马尾，
毒能杀人。”

《风土记》：“是月十六日、廿七日忌远行，水陆不吉。初一、
十六日忌裁衣交易。”

《千金方》曰：“三月辰寅日勿食鱼，凶。”

又曰：“勿食鸟兽五脏，勿食小蒜，勿饮深泉。”

《孙真人》曰：“是月勿杀生，以顺天道。勿食百草心、黄花
菜。”

《杨公忌》：“初九日不宜问疾。”

《法天生意》云：“勿食鸡子，终身昏乱。”

又云：“勿食大蒜，亦不可尝食，夺炁力，损心力。”